ການປະທ້ວງຕໍ່ຕ້ານ ລັດຖະບານ ອີຣັກ ໄດ້ຫັນປ່ຽນ ເປັນ ການປະທະກັນ ຢ່າງຮຸນແຮງ
ລາຍງານກ່າວວ່າ ເຈັດຄົນໄດ້ຖືກຂ້າຕາຍ ໃນລະຫວ່າງການປະທະກັນຫຼາຍຄັ້ງ ໂດຍມີ ກຳລັງຮັກສາ ຄວາມປອດໄພ ສອງຄົນ ແລະ ພວກປະທ້ວງ 5 ຄົນ.
ຢ່າງໜ້ອຍໄດ້ມີເຈົ້າໜ້າທີ່ຕຳຫຼວດຄົນນຶ່ງ ຖືກຂ້າຕາຍ ແລະ ອີກຫຼາຍຄົນ ໄດ້ຮັບ ບາດເຈັບ ໃນວັນເສົາວານນີ້ ເວລາການປະທ້ວງຕໍ່ຕ້ານລັດຖະບານ ໃນນະຄອນຫຼວງ ແບກແດດ ໄດ້ຫັນປ່ຽນກາຍເປັນຄວາມຮຸນແຮງ ອີງຕາມການກ່າວຂອງບັນດາເຈົ້າໜ້າທີ່ ກຳລັງຮັກສາຄວາມປອດໄພ ໄດ້ຍິງລູກປືນແທ້ຫຼາຍນັດ ແລະ ລູກແກັສນ້ຳຕາ ໃສ່ພວກ ປະທ້ວງ ຜູ້ທີ່ໄດ້ໄປເຕົ້າໂຮມກັນ ຢູ່ຈະຕຸລັດ Tahrir ໃນໃຈກາງນະຄອນຫຼວງ ແບກແດດ ເພື່ອຮຽກຮ້ອງໃຫ້ປ່ຽນໄປເປັນ ວິທີທາງ ການເລືອກຕັ້ງຂອງທ້ອງຖິ່ນ ທີ່ຈະກຳນົດຂຶ້ນໃນ ປີນີ້ ອົງການຂ່າວ AFP ລາຍງານວ່າ ເຈັດຄົນໄດ້ຖືກຂ້າຕາຍ ໃນລະຫວ່າງການປະທະກັນ ຫຼາຍຄັ້ງ ໂດຍມີ ສະມາຊິກຂອງກຳລັງຮັກສາຄວາມປອດໄພ ສອງຄົນ ແລະ ພວກປະ ທ້ວງ 5 ຄົນ ຢ່າງນໜ້ອຍ ພວກປະທ້ວງອີກ 200 ຄົນ ໄດ້ຮັບບາດເຈັບ ໃນລະຫວ່າງ ເຫດການດັ່ງກ່າວ ອີງຕາມອົງການຂ່າວຂອງຝຣັ່ງ ນີ້ ການປະທ້ວງໄດ້ເລີ້ມຕົ້ນຂຶ້ນຢ່າງສັນຕິ ແຕ່ໃນເວລາຕໍ່ມາ ຝຸງຄົນຂະໜາດໃຫຍ່ ໄດ້ ພະຍາຍາມຈະຂ້າມຂົວ Jumhuriya ເຊິ່ງເວລານັ້ນ ຕຳຫຼວດໄດ້ເປີດສາກຍິງລູກ ແກັສນ້ຳຕາເຂົ້າໃສ່ ເພື່ອພະຍາຍາມຈະຢຸດຢັ້ງພວກເຂົາເຈົ້າ ພວກເດີນຂະບວນປະທ້ວງທັງຫຼາຍ ໄດ້ຖືກຮ້ອງຂໍ ໃຫ້ອອກໄປຈາກ ນະຄອນຫຼວງ ແບກແດດ ໂດຍ ນັກສອນສາສະໜາ ນິກາຍ Shi’ite ຜູ້ທີ່ມີອິດທິພົນຂອງອີຣັກ ທ່ານ Muqtada al-Sadr ເພື່ອຮຽກຮ້ອງໃຫ້ປະຕິຮູບ ການເລືອກຕັ້ງ ກ່ອນໜ້າການເລືອກ ຕັ້ງ ທີ່ຈະມີຂຶ້ນຕາມທີຫລັງ ໃນປີນີ້ ທ່ານ Sadr ໄດ້ເປັນຜູ້ຕຳນິຢ່າງແຂງຂັນ ຕໍ່ນາຍົກລັດຖະມົນຕີຂອງອີຣັກ ທ່ານ Haider al-Abadi ບັນດາເຈົ້າໜ້າທີ່ ກ່າວວ່າ ພວກປະທ້ວງໄດ້ພະຍາຍາມ ທີ່ຈະບຸກລ່ວງລ້ຳເຂົ້າໄປໃນເຂດ ສີຂຽວ ຂອງແບກແດດ ອັນເປັນເຂດທີ່ຢູ່ອາໄສຂອງສະຖານທູດ ຕ່າງປະເທດທັງຫຼາຍ ເປັນສ່ວນໃຫຍ່ ແລະ ເປັນທີ່ຕັ້ງຂອງລັດຖະບານ ອີຣັກ ນຳດ້ວຍ